熊貓樂園站

熊貓樂園站，前稱萌萌站，係長隆空中纜車嘅纜車站，2017年4月26號開通，喺番禺區大石街道嘅長隆野生動物世界入面，步行遊覽區內東南角近熊貓樂園同非洲動物景區嘅交界。

結構

樓層
車站有三層樓，乘客上車前向前行就到入口；而落車後要經過間熊貓商舖先至到出口。由於兩邊嘅月台唔相通，所以入站之前一定要諗清楚兼睇清楚去邊個方向先好搭。

出入口
車站得一個出入口，喺步行遊覽區內東南角近熊貓樂園同非洲動物景區嘅交界。不過入口同出口嘅方式唔同，入口有分要搭邊個方向嘅纜車，出口必經間熊貓商舖先至得。

鄰接車站

廣州長隆旅遊度假區
番禺